ꦒꦸꦤꦸꦁ ꦧꦿꦩ ꦪꦲꦶꦏꦸ ꦒꦸꦤꦸꦁ ꦒꦼꦤꦶ ꦱꦶꦁ ꦏꦥꦼꦂꦤꦃ ꦲꦶꦁ ꦥꦸꦭꦺꦴ ꦗꦮ, ꦆꦤ꧀ꦝꦺꦴꦤꦺꦱꦾ. ꦒꦸꦤꦸꦁ ꦲꦶꦏꦶ ꦣꦸꦏꦸꦂꦫꦺ 2.392 ꦩꦺꦠꦼꦂ ꦱꦏ ꦭꦸꦩꦲꦶꦁ ꦱꦼꦒꦫ ꦭꦤ꧀ ꦚꦿꦩ꧀ꦧꦲꦶ ꦥꦠꦁ ꦏꦧꦸꦥꦠꦺꦤ꧀: ꦥꦿꦧꦭꦶꦁꦒ, ꦥꦱꦸꦫꦸꦃꦲꦤ꧀, ꦭꦸꦩꦗꦁ, ꦭꦤ꧀ ꦩꦭꦁ. ꦮꦔꦸꦤꦶꦁ ꦒꦸꦤꦸꦁ ꦧꦿꦩ ꦥꦣ ꦒꦼꦒꦪꦸꦠ꧀ꦠꦤ꧀ ꦲꦤꦠꦫꦤꦺ ꦊꦩ꧀ꦧꦃ ꦭꦤ꧀ ꦔꦫꦺ, ꦢꦺꦤꦺ ꦩꦮ ꦏꦮꦃ ꦲꦸꦠꦮ ꦱꦼꦒꦫ ꦮꦼꦣꦶ ꦱꦶꦁ ꦲꦩ꧀ꦧꦤꦺ ꦮꦠꦫ 10 ꦏꦶꦭꦺꦴꦩꦺꦠꦼꦂ ꦥꦱꦒꦶ.

ꦏꦮꦃꦲꦺ ꦒꦸꦤꦸꦁ ꦧꦿꦩ ꦒꦫꦶꦱ꧀ ꦠꦼꦔꦃꦲꦺ ± 800 ꦩꦺꦠꦼꦂ (ꦭꦺꦴꦂ-ꦏꦶꦢꦸꦭ꧀) ꦭꦤ꧀ ± 600 ꦩꦺꦠꦼꦂ (ꦮꦺꦠꦤ꧀-ꦏꦸꦭꦺꦴꦤ꧀). ꦮꦺꦴꦤ꧀ꦢꦺꦤꦺ, ꦭꦭꦢ꧀ꦢꦤ꧀ ꦧꦼꦧꦪ ꦪꦲꦶꦏꦸ ꦢꦺꦴꦃꦲꦺ 4 km ꦩꦭꦁ-ꦩꦸꦗꦸꦂ ꦱꦏ ꦥꦸꦚ꧀ꦗꦼꦂꦫꦺ ꦏꦮꦃ ꦧꦿꦩ.

ꦱꦗꦫꦃ 
ꦲꦶꦁ ꦄꦧꦢ꧀ XX, ꦒꦸꦤꦸꦁ ꦧꦿꦩ ꦚ꧀ꦗꦼꦧ꧀ꦭꦸꦒ꧀ ꦥꦶꦁ ꦠꦼꦭꦸ ꦏꦤ꧀ꦛꦶ ꦊꦠ꧀ ꦱꦶꦁ ꦲꦗꦼꦒ꧀, ꦪꦲꦶꦏꦸ 30 ꦠꦲꦸꦤ꧀. ꦗꦼꦧ꧀ꦭꦸꦒ꧀ꦒꦤ꧀ ꦱꦶꦁ ꦥꦭꦶꦁ ꦔ꧀ꦒꦼꦒꦶꦫꦶꦱ꧀ꦱꦶ ꦢꦸꦩꦢꦶ ꦲꦶꦁ ꦠꦲꦸꦤ꧀ 1974, ꦢꦺꦤꦺ ꦗꦼꦧ꧀ꦭꦸꦒ꧀ꦒꦤ꧀ ꦱꦶꦁ ꦥꦸꦁꦏꦱ꧀ꦱꦤ꧀ ꦲꦤ ꦲꦶꦁ ꦠꦲꦸꦤ꧀ 2011.